**Ministru kabineta rīkojuma projekta**

**„Par Patentu valdes 2016. gada budžeta apstiprināšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par Patentu valdes 2016. gada budžeta apstiprināšanu” (turpmāk – Projekts) izstrādāts pamatojoties uz Rūpnieciskā īpašuma institūciju un procedūru likumu (turpmāk - RĪIPL), kas stājas spēkā 2016. gada 1. janvārī. Saskaņā ar RĪIPL 5. panta otro daļu, tiek veikta Patentu valdes finansēšanas modeļa maiņa uz budžeta nefinansētu iestādi.Tāpat RĪIPL 35. panta pirmā daļa noteic, ka Apelācijas lietu un iebilduma lietu izskatīšana un ar to saistītās darbības, kuras savas kompetences ietvaros veiks jaunizveidotā Rūpnieciskā īpašuma apelācijas padome, ir maksas pakalpojumi.Likuma par budžetu un finanšu vadību (turpmāk - LBFV) 6.1 pants noteic, ka budžeta nefinansētu iestāžu ieņēmumus veido šo iestāžu ieņēmumi par sniegtajiem maksas pakalpojumiem un citi pašu ieņēmumi, dāvinājumi un ziedojumi, kā arī ārvalstu finanšu palīdzība. Pamatojoties uz LBFV 41. panta 1.1 daļu, budžeta nefinansētu iestāžu nākamā gada budžetu projektus apstiprināšanai Ministru kabinetā iesniedz ministrijas (pārraudzības institūcijas) līdz kārtējā gada 1. septembrim, un Ministru kabinets tos apstiprina līdz kārtējā gada 15. septembrim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izvērtējot tiesisko regulējumu Patentu valdes un Patentu valdes Apelācijas padomes darbībai, konstatētas vairākas problēmas normatīvajā regulējumā, tā īstenošanā un tiesību aizsardzības nodrošināšanā. Šo problēmu risināšanai ir pieņemts RĪIPL. Pēc RĪIPL stāšanās spēkā Patentu valdes finansēšanas modelis būs mainīts un Patentu valde kļūs par budžeta nefinansētu iestādi.RĪIPL 5. panta otrā daļa noteic, ka darbības, ko Patentu valde veic šā panta pirmajā daļā minēto objektu reģistrācijas un pēcreģistrācijas procedūrās, ieskaitot starptautiskajos normatīvajos aktos noteiktās darbības, kā arī citi ar rūpniecisko īpašumu saistīti Patentu valdes pakalpojumi ir maksas pakalpojumi.Pamatojoties uz RĪIPL 18. pantu, 2016. gadā izveidos koleģiālu lēmējinstitūciju Rūpnieciskā īpašuma apelācijas padomi, kas izskatīs ārpustiesas strīdus, kuri izriet no reģistrācijas un pēcreģistrācijas procedūrām. Patentu valde piedalās Rūpnieciskā īpašuma apelācijas padomes darbā nodrošinot tās organizatorisko un administratīvo darbu, pamatojoties uz RĪIPL 19. pantu. Līdz ar to, atbilstoši RĪIPL noteikumiem, 2016. gadā Rūpnieciskā īpašuma apelācijas padome sniegs maksas pakalpojumus atbilstoši cenrādim.Ministru kabineta rīkojuma projekts „Par Patentu valdes 2016. gada budžeta apstiprināšanu” (turpmāk – projekts) izstrādāts atbilstoši LBFV 41. panta 1.1 daļā noteiktajam.Projekts paredz, ka saskaņā ar LBFV 41. panta 1.1 daļu jāapstiprina Patentu valdes 2016. gada budžeta ieņēmumus 2 154 329 *euro* apmērā un izdevumus 2 366 940 *euro* apmērā, tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu uz 2016. gada 1. janvāri 212 611 *euro* apmērā. Projekta mērķis ir noteikt Patentu valdes budžetu 2016. gadam, nodrošinot Projekta atbilstību normatīvajiem aktiem. |
| 3. | Projekta izstrādē iesaistītās institūcijas | Tieslietu ministrija un Patentu valde. |
| 4. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2015. gadu | izmaiņas, salīdzinot ar 2015. gadu | izmaiņas, salīdzinot ar 2015. gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| **3. Finansiālā ietekme:** | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | LBFV izpratnē Patentu valde ar 2016. gada 1. janvāri sāks darboties kā budžeta nefinansēta iestāde, kuras budžets no 2016. gada vairs netiks plānots Tieslietu ministrijas budžetā. 2016. gada budžeta summu iekļaus konsolidētajā kopbudžetā pie budžeta nefinansēto iestāžu budžetu kopsavilkuma.Saskaņā ar likumu „Par valsts budžetu 2015. gadam” Patentu valdei apakšprogrammai 06.02.00 „Rūpnieciskā īpašuma aizsardzība” 2015. gadā apstiprināti ieņēmumi 2 090 081 *euro* apmērā un izdevumi 2 090 081 *euro* apmērā:

|  |  |
| --- | --- |
| **Resursi izdevumu segšanai** | **2 090 081** |
| Ieņēmumi no maksas pakalpojumiem un citi pašu ieņēmumi – kopā | 481 401 |
| Dotācija no vispārējiem ieņēmumiem | 1 608 680 |
| Vispārējā kārtībā sadalāmā dotācija no vispārējiem ieņēmumiem | 1 608 680 |
| **Izdevumi – kopā** | **2 090 081** |
| Uzturēšanas izdevumi | 1 927 875 |
| Kārtējie izdevumi | 1 443 646 |
| Atlīdzība | 992 111 |
| Atalgojums | 785 168 |
| Preces un pakalpojumi | 451 535 |
| Kārtējie maksājumi Eiropas Savienības budžetā un starptautiskā sadarbība | 484 229 |
| Starptautiskā sadarbība | 484 229 |
| Kapitālie izdevumi | 162 206 |
| Pamatkapitāla veidošana | 162 206 |

Patentu valde 2016. gadā plāno:1. Resursus izdevumu segšanai 2 154 329 *euro* apmērā, t.sk., ieņēmumus no sniegtajiem maksas pakalpojumiem 1 854 329 *euro* apmērā un ieņēmumus starptautiskās sadarbības ietvaros 300 000 *euro* apmērā.
2. Izdevumus 2 366 940 *euro* apmērā, t.sk., atlīdzības izdevumus 1 107 625 *euro* apmērā, preču un pakalpojumu izdevumus 578 096 *euro* apmērā, izdevumus kārtējiem maksājumiem Eiropas Savienības budžetā un starptautiskā sadarbībā 599 869 *euro* apmērā un kapitālos izdevumus 81 350 *euro* apmērā.

Patentu valdes 2016. gada budžets, salīdzinot ar 2015. gada apstiprināto budžetu, palielinās par 276 859 *euro*, t.sk., atlīdzības izdevumi palielinās par 115 514 *euro*, jo saskaņā ar RĪIPL izveidos jaunu Rūpnieciskā īpašuma apelācijas padomi, kā rezultātā Patentu valdei nepieciešams papildus finansējums padomes locekļu atlīdzības nodrošināšanai un atlaišanas pabalstiem sakarā ar reorganizāciju. Preču un pakalpojuma izdevumi palielinās par 126 561*euro*, jo pieaug izdevumi par informācijas pakalpojumiem un 2016. gada budžetā ir iekļauti jauni maksājumi par informācijas sistēmu uzturēšanu un licenču nomu. Starptautiskās sadarbības izdevumi Latvijas maksājuma daļas veikšanai Eiropas Patentu iestādei palielinās par 115 640 *euro*, jo maksājums veicams, pamatojoties uz 1973. gada 5. oktobra Konvenciju par Eiropas Patentu piešķiršanu 39. panta pirmo daļu un Eiropas Patentu Organizācijas (EPO) Administratīvās padomes 1984. gada 8. jūnija lēmumu, kas noteic, ka Eiropas Patentu iestādei (EPI) pārskaitāmi 50% no Eiropas patentu ikgadējās uzturēšanas gada nodevām. Savukārt kapitālie izdevumi samazinās par 80 856 *euro*, jo 2015. gadā izveidotas jaunas informācijas sistēmas un finansējums pārdalīts, palielinot kārtējos izdevumos par informācijas pakalpojumiem.LBFV 6.1 panta piektā daļa nosaka, ka budžeta nefinansētu iestāžu kārtējā gada līdzekļu atlikumu var izmantot nākamajā gadā izdevumu finansēšanai. Patentu valdes maksas pakalpojumu un citu pašu ieņēmumu naudas līdzekļu atlikums uz 2015. gada 1. janvāri ir 620 461 *euro*. Saskaņā ar Finanšu ministrijas 2015. gada 17. septembra rīkojumu Nr. 356, Patentu valdei palielināta apropriācija 205 842 *euro* apmērā izdevumu segšanai no maksas pakalpojumu un citu pašu ieņēmumu atlikuma uz saimnieciskā gada sākumu. Līdz ar to uz 2015. gada 31. decembri Patentu valde maksas pakalpojumu un citu pašu ieņēmumu naudas līdzekļu atlikumu prognozē vismaz 416 619 *euro* apmērā. Ņemot vērā to, ka Patentu valdes pašu ieņēmumu plāna izpilde atkarīga no klientu aktivitātes, nav iespējams precīzi paredzēt, kāds finanšu līdzekļu apjoms 2016. gada janvārī būs pieejams Patentu valdes darbības nodrošināšanai. Tāpēc Patentu valde plāno maksas pakalpojumu un citu pašu ieņēmumu atlikumu 212 611*euro* apmērā novirzīt ar iestādes darbības nodrošināšanu saistīto izdevumu segšanai:1) 102 729 *euro* – atlīdzībai (t.sk., atalgojumam 86 938 *euro* apmērā);2) 39 052 *euro* – precēm un pakalpojumiem (dienesta komandējumi, sakaru pakalpojumi, komunālie maksājumi, semināru organizēšana, administratīvie izdevumi, iekārtu un sistēmu tehniskā apkope, iestāžu uzturēšanas pakalpojumi, informācijas sistēmu uzturēšana, ēkas un zemes noma, biroja preces, saimniecības preces un pievienotās vērtības nodokļa maksājums budžetā);3) 70 830 *euro* – kapitālajiem izdevumiem (nemateriālā ieguldījuma - rēķinu ģenerēšanas sistēmas izveidošana un bibliotēkas fonda papildināšana).Pamatojoties uz RĪIPL 18. pantu, tiks izveidota Rūpnieciskā īpašuma apelācijas padome, kas ir koleģiāla lēmējinstitūcija, kas izskata ārpustiesas strīdus, kuri izriet no reģistrācijas un pēcreģistrācijas procedūrām. Patentu valde piedalās Rūpnieciskā īpašuma apelācijas padomes darbā nodrošinot tās organizatorisko un administratīvo darbu, pamatojoties uz RĪIPL 19. pantu.2016. gada budžetā Rūpnieciskā īpašuma apelācijas padomes darbības nodrošināšanai paredzēts novirzīt līdzekļus 227 971 *euro* apmērā, t.sk.:1) 108 921 *euro* – atlīdzībai (t.sk., 83 933 *euro* atalgojumam);2) 85 715 *euro* – precēm un pakalpojumiem (dienesta komandējumi, sakaru pakalpojumi, licenču noma, komunālie maksājumi, informācijas sistēmu uzturēšana, telpu noma, biroja preces un saimniecības preces);3) 33 335 *euro* – kapitālajiem izdevumiem (datortehnikas, biroja tehnikas un biroja mēbeļu iegādei). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekta īstenošanu nodrošinās no Patentu valdes ieņēmumiem no maksas pakalpojumiem un citiem pašu ieņēmumiem. |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patentu valde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II, IV, V un VI sadaļa – projekts šīs jomas neskar.*

Iesniedzējs:

tieslietu ministrs Dzintars Rasnačs

19.11.2015. 12:10

1497

A.Grīnbergs

67220038, Arvis.Grinbergs@lrpv.gov.lv